# 2018 m. gruodžio mėn. Lietuvoje šviežiam vartojimui ir perdirbimui bulvių ir daržovių buvo supirkta mažiau

Bulvių, skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2018 m. gruodžio mėn., palyginti su 2017 m. atitinkamu laikotarpiu, supirkta 7,73 proc. mažiau, t. y. 2 940,704 t. Perdirbti skirtų bulvių supirkta 20,86 proc. mažiau – 510,675 t.  
Daržovių, skirtų šviežias vartoti, 2018 m. gruodžio mėn., palyginti su 2017 m. gruodžio mėn., supirkta 14,70 proc. mažiau, t. y. 3 991,063 t. Salierų gumbų supirkimas sumažėjo 42,97 proc. (iki 10,227 t), svogūnų – 32,77 proc. (iki 892,301 t), burokėlių – 13,24 proc. (iki 499,434 t), raudongūžių kopūstų – 7,00 proc. (iki 26,604 t), baltagūžių kopūstų – 6,39 proc. (iki 956,582 t), svogūnų laiškų – 4,31 proc. (iki 22,289 t), morkų – 3,96 proc. (iki 1 336,856 t). Tačiau porų buvo supirkta 60,78 proc. daugiau (21,277 t), agurkų – 41,14 proc. daugiau (114,950 t), salotų – 3,31 proc. daugiau (37,087 t). Bulvių ir daržovių supirkimas pradėjo mažėti nuo 2018 m. lapkričio mėn. Tam įtakos turėjo praėjusiais metais dėl sausros gautas mažesnis bulvių ir daržovių derlius.  
Pievagrybių, skirtų šviežius vartoti, 2018 m. gruodžio mėn., palyginti su 2017 m. atitinkamu laikotarpiu, supirkta 11,64 proc. daugiau (259,235 t).  
Obuolių, skirtų šviežius vartoti, supirkimas padidėjo 5,74 proc. (iki 834,897 t).  
Perdirbimo įmonėse 2018 m. gruodžio mėn., palyginti su 2017 m. gruodžio mėn., daržovių supirkimas sumažėjo 9,24 proc. (iki 1 554,121 t). Tai lėmė 9,87 proc. (iki 1 353,055 t) sumažėjęs burokėlių supirkimas. Svogūnų supirkimas sumažėjo 43,64 proc. (iki 40,979 t), kitų daržovių – 14,16 proc. (iki 0,970 t). Morkų buvo supirkta 19,49 proc. daugiau (124,405 t), baltagūžių kopūstų – 5,07 proc. daugiau (34,712 t).

Šaltinis: ŽŪIKVC (LŽŪMPRIS)  
Parengė D. Reipienė, tel. (8 37) 39 74 49